​Die Eenheid vir Psigoterapeutiese en Ondersteuningsdienste lewer professionele ondersteuning en berading aan studente wat persoonlike, professionele of akademiese uitdagings beleef.
​Die Eenheid bied gratis en vertroulike individuele en groepsberadingsessies vir uitdagings wat strek van angstigheid, spanning, die ervaring van trauma en verlies wat spruit uit omstandighede by die huis of universiteit.
In samewerking ​met ons studente en die Afdeling: Studentesake het ons 'n projek afgeskop waarmee ons van die stories van US-studente en hul uitdagings met trauma en geestes- en psigologiese gesondheid vertel.
Ons het verskeie bykomende hulpbronne beskikbaar gemaak, ingeval jy dit nodig het. Kyk gerus daarna!
Vra gerus vrae as jy onseker is. Jy is welkom om 'n personeellid ​met 'n versoek of vraag te nader. As hulle jou nie dadelik kan help nie, sal hulle jou verwys na die persoon wat jou die beste kan help.​
Ons besef daar is baie studente wat uitdagings ervaar as dit kom by toegang tot voedsel. Die Eenheid het voedselsteunprogramme in plek om jou by te staan as jy ondersteuning nodig het.​